# *Výbor Národnej rady Slovenskej republiky*

 ***pre vzdelanie,  mládež, vedu a šport***

# 7. schôdza výboru

**23**

###### Uznesenie

**Výboru Národnej rady Slovenskej republiky**

**pre vzdelanie, mládež, vedu a šport**

**zo 6. marca 2007**

Výbor Národnej rady Slovenskej republiky pre vzdelanie, mládež, vedu a šport **prerokoval** návrh poslancov Národnej rady Slovenskej republiky Jána Podmanického a Ľudmily Muškovej na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z. **(tlač 187) – druhé čítanie**

1. **súhlasí**

s návrhom poslancov Národnej rady Slovenskej republiky Jána Podmanického a Ľudmily Muškovej na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z. **(tlač 187)**

1. **odporúča Národnej rade Slovenskej republiky**

predmetný návrh zákona **schváliť so zmenami** uvedenými v prílohe tohto uznesenia

## ukladá predsedovi výboru

predložiť určenému gestorskému výboru (Výboru NR SR pre kultúru a médiá) informáciu o výsledku prerokovania návrhu vo výbore.

 Tatiana **Rosová** Ferdinand **Devínsky**

 overovateľka výboru predseda výboru

**Príloha k uzneseniu č. 23**

**Zmeny a doplnky**

k návrhu poslancov Národnej rady Slovenskej republiky Jána Podmanického a Ľudmily Muškovej na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z. **(tlač 187) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**K čl. I**

**K bodu 1**

1. V úvodnej vete slovo „ods.“ je potrebné nahradiť slovom „odsek“, v citácii odseku 1 doplniť jeho označenie „(1)“.

 Legislatívno-technická úprava

**K bodu 2**

1. V bode 2 § 11 slovo „sa“ nahradiť slovami „prípravný orgán cirkvi alebo náboženskej spoločnosti uvedený v § 10 ods. 2“, v druhej časti vety za slovom „ak“ je potrebné vypustiť slovo „sa“.

 Legislatívno-technická úprava

1. V § 11 na konci doplniť slová „a sú občanmi Slovenskej republiky“.

Občianstvo Slovenskej republiky v predloženej zmene presnejšie vymedzuje okruh plnoletých osôb hlásiacich sa k cirkvi alebo náboženskej spoločnosti, ktorých podpory sa vyžadujú k registrácii. Prispeje sa k zachovaniu kultúrno-spoločenskej kontinuity v oblasti, ktorá zohrávala a zohráva dominantnú úlohu v slovenskej spoločnosti.

**K bodu 3**

1. V bode 3 úvodnej vete slovo „bod“ treba nahradiť slovom „písmeno“

 Legislatívno-technická úprava

1. V § 12 písm. d) slovo „adries“ je potrebné vypustiť.

 Legislatívno-technická úprava

1. V § 12 za slovom „členov“ doplniť slová „občania Slovenskej republiky“.

Občianstvo Slovenskej republiky v predloženej zmene presnejšie vymedzuje okruh plnoletých osôb hlásiacich sa k cirkvi alebo náboženskej spoločnosti, ktorých podpory sa vyžadujú k registrácii. Prispeje sa k zachovaniu kultúrno-spoločenskej kontinuity v oblasti, ktorá zohrávala a zohráva dominantnú úlohu v slovenskej spoločnosti.

**K bodu 4**

1. V bode 4 úvodnej vete slovo „ktorý“ je potrebné uviesť v zodpovedajúcom gramatickom tvare „ktoré“.

 Legislatívno-technická úprava

1. V § 13 ods. 1 písm. h) znenie doplneného písmena h) dať do súladu s úvodnou vetou § 13 ods. 1, ktorú je potrebné uviesť ako nový bod.

 Legislatívno-technická úprava